CELEX: C2004/273/09
Language: et
Date: 2004-11-06 00:00:00
Title: Euroopa Kohtu otsus (kolmas koda) 16. september 2004 kohtuasjas C-396/02 (Gerechtshof te Amsterdami eelotsusetaotlus): DFDS BV versus Inspecteur der Belastingdienst - Douanedistrict Rotterdam (Ühine tollitariifistik — Koondnomenklatuur — Tariifne klassifitseerimine — Alamrubriik 8704 10 — Keeruka kallursüsteemiga “Minitrac” liiva, mulla ja kivide vedamiseks ja mahalaadimiseks)

6.11.2004   
            
            
               ET
            
            
               Euroopa Liidu Teataja
            
            
               C 273/5
            
         
      EUROOPA KOHTU OTSUS
   
   (kolmas koda)
   16. september 2004
   kohtuasjas C-396/02 (Gerechtshof te Amsterdami eelotsusetaotlus): DFDS BV versus Inspecteur der Belastingdienst - Douanedistrict Rotterdam (1)
   
   (Ühine tollitariifistik - Koondnomenklatuur - Tariifne klassifitseerimine - Alamrubriik 8704 10 - Keeruka kallursüsteemiga “Minitrac” liiva, mulla ja kivide vedamiseks ja mahalaadimiseks)
   (2004/C 273/09)
   Kohtumenetluse keel: hollandi
   Kohtuasjas C-396/02, mille esemeks on Euroopa Kohtule 11. novembril 2002 EÜ asutamislepingu artikli 234 alusel Gerechtshof te Amsterdami (Holland) poolt 6. novembri 2002. aasta otsusega esitatud eelotsusetaotlus kohtuasjas järgmiste poolte vahel: DFDS BV versus Inspecteur der Belastingdienst - Douanedistrict Rotterdam, on Euroopa Kohus (kolmas koda), koosseisus: koja esimehe ülesannetes A. Rosas, kohtunikud R. Schintgen ja K. Schiemann (ettekandja); kohtujurist C. Stix-Hackl, kohtusekretär R. Grass, teinud 16. septembril 2004 otsuse, mille resolutiivosa on järgmine:
   Asjaolu, et veok on varustatud keeruka, mitmekülgse ja täpse kallurfunktsiooniga, ei takista selle klassifitseerimist mootorveokina tariifi- ja statistikanomenklatuuri ning ühist tollitariifistiku käsitleva nõukogu 23. juuli 1987. aasta määruse (EMÜ) nr 2658/87 I lisas, komisjoni 20. detsembri 1994. aasta määrusest (EMÜ) nr 3115/94 ja 22. detsembri 1995. aasta määrusest (EMÜ) 3009/95 tulenevas redaktsioonis, sätestatud koondnomenklatuuri alamrubriigi 8704 10 mõttes.
   
      (1)  EÜT C 7, 11.1.2003.